**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 09.09.2024 | nr | 2-24-8987 |

**Ettepanek**

Harju Maakohtu menetluses on tsiviilasi nr 2-24-8987, HORECA-Agendid OÜ (likvideerimisel; registrikood 16372703) avaldus pankroti väljakuulutamiseks. 11.06.2024. a nimetas kohus võlgniku ajutiseks pankrotihalduriks vandeadvokaat Kersti Kägi. Ajutise halduri aruande kohaselt on võlgniku maksejõuetus püsiva iseloomuga, sest osanik on võtnud vastu otsuse äriühingu suhtes likvideerimismenetluse alustamiseks. Äriühingul puuduvad kehtivad koostöölepingud ning töölepingud on lõpetatud. Võlgnikul ei ole ajutisele haldurile teadaolevat likviidset vara. Samas teadaolevaid kohustusi on kokku vähemalt 124 039,12 eurot. Ajutine pankrotihaldur ei ole aruande koostamise hetkeks tuvastanud vara tagasivõitmise võimalusi.

Kohus teatas 28.08.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 5 000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 09. oktoobriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-8987.

Lugupidamisega

/digitaalselt allkirjastatud/

Karin Sonntak

kohtunik